db088516233e85a2d49ebca7983fc21a

 Selam alejkum. S obzirom da sam jako mlada, zanima me dali žena može ući u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** ako nije bila pokrivena naravno podrazumijeva se da je obavljala imanske šarte…i td. jedino što nije bila pokrivena??


* 
* 
* 
* 
* 
* 
* 

 
HOĆE LI NEPOKRIVENA MUSLIMANKA UĆI DŽENNET
pitajucene.com
2021.31

Alejkumusselam.


Žena koja izvršava islamske (***[šehadet](https://pitajucene.com/search/%C5%A1ehadet/questions/ "Pretraži pitanja o šehadetu")***,***[namaz](https://pitajucene.com/search/Namaz/questions/ "Pretraži pitanja o namazu")***, ***[post](https://pitajucene.com/search/post/questions/ "Pretraži pitanja o postu")***, ***[zekat](https://pitajucene.com/search/zekat/questions/ "Pretraži pitanja o zekatu")*** i ***[hadždž](https://pitajucene.com/search/had%C5%BE/questions/ "Pretraži pitanja o hadžu")***) i vjeruje u imanske šarte (vjeruje u Allaha, meleke, knjige, poslanike, ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan i ***[kader](https://pitajucene.com/search/kader/questions/ "Pretraži pitanja o kaderu")***), a pri tome nije bila pokrivena, te umre na tome, ući će u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** sa Allahovom dozvolom nakon što iskusi džehennemsku kaznu grijeha nepokrivanja osim ako joj Uzvišeni oprosti taj grijeh te je ne kazni zbog toga. U svakom slučaju ona će ući u Džennet kad tad jer je umrla na tevhidu. Ono što


Uzvišeni ne oprašta mu’minima je ***[širk](https://pitajucene.com/search/%C5%A1irk/questions/ "Pretraži pitanja o širku")*** a sve drugo ako hoće oprostit će im a ako im ne oprosti iskusiće džehennemsku kaznu zbog tih grijeha.


Kaže Uzvišeni: “Allah neće oprostiti da Mu se neko drugi smatra ravnim, a oprostiće manje grijehove od toga kome On hoće. A onaj ko drugog smatra Allahu ravnim čini, izmišljajući laž, grijeh veliki”. (En-Nisa, 48), a u drugom ajetu iste sure: “Allah, sigurno, neće oprostiti da Njemu druge smatraju ravnim, a oprostiće kome hoće ono što je manje od toga. A daleko je zalutao onaj ko smatra da je Allahu neko ravan”. (En-Nisa, 116)


Zato musliman mora naučiti šta je širk i znati njeove oblike i manifestacije da bi ga se sačuvao.


To da će svaki musliman koji umre na tevhidu kad tad ući Džennet nakon što iskusi džehenemsku kazne zbog velikih grijeha (oslim ako mu Uzvišeni oprosti grijehe) ne treba da zavede i zavara, jer najblaža džehennemska ***[kazna](https://pitajucene.com/search/kazna/questions/ "Pretraži pitanja o kaznama")***, kako je došlo u vjerodostojnom hadisu, je da stopala budu u vatri a od nje da ključa mozak. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


